

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

24 օգոստոսի 2022 թվականի N - Ա

ԱՆՀԱՏՈՒՅՑ ՕԳՏԱԳՈՐԾՄԱՆԻՐԱՎՈՒՆՔՈՎ ՀՈՂԱՄԱՍ

ՀԱՆՁՆԵԼՈՒ ՄԱՍԻՆ

--------------------------------------------------------------------------------------

Հիմք ընդունելով Հայաստանի Հանրապետության քաղաքացիական օրենս­գրքի 205-րդ հոդվածը, Հայաստանի Հանրապետության հողային օրենսգրքի 75-րդ հոդվածի 1-ին մասի 2-րդ ենթակետը` Հայաստանի Հանրապետության կառավա­րությունը ո ր ո շ ու մ է.

1. Հայաստանի Հանրապետության սեփականությունը հանդիսացող՝ Հայաս­տանի Հանրապետության Շիրակի մարզ, համայնք Արթիկ, քաղ. Արթիկ, Դավթի փողոց 27/2 հասցեում գտնվող՝ 634662.60 դրամ շուկայական արժեքին մո­տարկված կադաստրային արժեքով 0.0338 հա հողամասը (այսուհետ՝ հողամաս) ամրացնել Հայաստանի Հանրապետության տարածքային կառավարման և ենթա­կառուցվածքների նախարարության պետական գույքի կառավարման կոմիտեին և «Թումոն տուփի մեջ» կրթական ծրագիր իրականացնելու նպատակով Թումո շարժական կենտրոն կառուցելու համար, ծրագրի իրականացման համար նախա­տեսված ժամկետով, անհատույց օգտագործման իրավունքով հանձնել «Սիմոնյան» կրթական հիմնադրամին (այսուհետ՝ հիմնադրամ):

2. Հայաստանի Հանրապետության տարածքային կառավարման և ենթա­կառուցվածքների նախարարության պետական գույքի կառավարման կոմիտեի նախագահին՝ սույն որոշումն ուժի մեջ մտնելուց հետո մեկամսյա ժամկետում սահմանված կարգով իրականացնել սույն որոշման 1-ին կետում նշված հողամասի հաշվառումը:

3. Առաջարկել Արթիկ համայնքի ղեկավարին Հայաստանի Հանրապե­տության տարածքային կառավարման և ենթակառուցվածքների նախարարու­թյան պետական գույքի կառավարման կոմիտեի նախագահի հետ համատեղ, սույն որոշման 2-րդ կետում նշված աշխատանքների ավարտից հետո երկամսյա ժամ­կետում, հիմնադրամի հետ կնքել սույն որոշման 1-ին կետում նշված հողամասի անհատույց օգտագործման պայմանագիր (այսուհետ՝ պայմանագիր)՝ դրանում նախատեսելով, որ՝

1) պայմանագրով սահմանված պարտավորությունների կատարման նկատ­մամբ հսկողությունն իրականացվելու է Հայաստանի Հանրապետության տարած­քային կառավարման և ենթա­կառուցվածքների նախարարության պետական գույքի կառավարման կոմիտեի կողմից.

2) պայմանագրի նոտարական վավերացման և պայմանագրից ծագող գույ­քային իրավունքների պետական գրանցման ծախսերը ենթակա են իրականաց­ման՝ հիմնադրամի միջոցների հաշվին:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Երևան